Document ID: /roh_data/filtered/fineweb-2-filterrobots_roh.jsonl.gz/29473

Quia am chat eu dachasa, pervi cha minchün am inscuntra cun stima. Quia vegnan sustgnüdas mias fermezzas; eu poss avair nouvs contacts ed avair plaschair in cumpagnia.
Üna nouva part da la vita es davant El/Ella. Mincha müdamaint porta eir intschertezzas cun sai, ma eir la schanza d’avair nouvs contacts e da scuvrir nouvas varts.
El/Ella gioda sia bella chombra e passantescha temp cun oters abitants ed abitantas. Els as trategnan illas grondas cleras stüvas prol mangiar in cumünanza in atmosfera da famiglia.
Da las chombras as haja üna bella vista illa natüra straordinaria da la Biosfera Val Müstair. Illa cuntrada muntagnarda as vezza cumüns cunfinants, prada richa e bels chomps da gran. I’ls mais plü chods daja bler variaziun in noss üert e spassegiadas individualas ed accumpagnadas da noss impiegats.